centre-approves-3-pc-da-hike-for-central-govt-employees-check-details-skd- News18 assam\nচৰকাৰী কৰ্মচাৰীলৈ দিপাৱলীৰ উপহাৰ! পেঞ্চনাৰসকলৰ বাবেও মোদী চৰকাৰে দিলে ভাল খবৰ!\nচৰকাৰৰ এই সিদ্ধান্তৰ বাবে ৪৭.১৪ লাখ কৰ্মচাৰী আৰু ৬৮.৬২ লাখ পেঞ্চনাৰ উপকৃত হ'ব।\nকেন্দ্ৰীয় মন্ত্ৰীমণ্ডলে বৃহস্পতিবাৰে কেন্দ্ৰীয় চৰকাৰৰ অধীনৰ কৰ্মচাৰী আৰু পেঞ্চনাৰসকলৰ বাবে ৩ শতাংশ ডিএ আৰু ডি আৰ বৃদ্ধিত অনুমোদন জনায়। Department of Expenditureৰ এজন জ্যেষ্ঠ বিষয়াই কয় যে মূল্যবৃদ্ধিৰ বাবে কেন্দ্ৰীয় চৰকাৰে ডি এ বৃদ্ধিৰ সিদ্ধান্ত গ্ৰহণ কৰিছে। উল্লেখযোগ্য যে চৰকাৰৰ এই সিদ্ধান্তৰ বাবে ৪৭.১৪ লাখ কৰ্মচাৰী আৰু ৬৮.৬২ লাখ পেঞ্চনাৰ উপকৃত হ'ব।\n৩১ শতাংশ ডি এ\nপূৰ্বৰ বৃদ্ধিত মঞ্জুৰিৰ পিছত কেন্দ্ৰীয় চৰকাৰৰ কৰ্মচাৰীৰ ডি এ বৃদ্ধি হৈ ২৮ শতাংশ হৈছিল। এতিয়া ৩ শতাংশ নতুন বৃদ্ধিৰ অনুমোদনৰ ফলত ডি এ হ'বগৈ ৩১ শতাংশ।\nবিগত বৰ্ষৰ তুলনাত মুঠ ডি এ ১১ শতাংশ বৃদ্ধি পাইছে। চৰকাৰে জুলাই ২০২১ৰ পৰা ইয়াক ২৮ শতাংশ কৰিছিল। এতিয়া ডি এ (17+4+3+4+3) ৩১ শতাংশ হ'ব। অৰ্থাৎ যদি কোনো কৰ্মচাৰীৰ বেছিক ছেলাৰী ৫০,০০০ টকা তেন্তে তেওঁ ১৫,৫০০ টকা DA লাভ কৰিব।
